  Майя Бывальцева 13-тӥ куартолэзь кутсконлы Удмуртиын коронавирус инфекциен черлан сизьым выль учыръёсты шараязы. Со сярысь элькунлэн тӧроез Александр Бречалов «ВКонтакте» мерлыко вотэсысь огиназ ивортӥз. Висёнэз Ижкарын улӥсь вить адямилэсь шараязы, быдэн одӥг адямилэсь – Глазкарын но Можгаын. Эмчиос 15 висисьёсты йӧнатӥзы, жаляса верано, одӥг адями кулӥз – 87 аресъем кышномурт Александр Бречалов, Удмуртилэн тӧроезУдмуртиын коронавирусэн черлан 402 учыръёс лабораториосын зэматэмын. 155 адями йӧназ, 13 мурт улонысь кошкиз. Тодэ вайытом, Удмуртиын астэ ачид нимаз висъян режим азьланьтӥське. Тегъёс: Тазалык Ижкар Удмуртия коронавирус АлександрБречалов  